   لاهور (شوبز نيوز) مشهور اداڪارا ۽ ميزبان عائشا عمر به هراسان ٿيڻ جو انڪشاف ڪري ورتو هڪ انٽرويو دوران عائشا عمر ”مي ٽو“ مهم جي حوالي سان ڳالهائيندي چيو ته اها ضروري مهم آهي، جيڪا جنسي زيادتي جو شڪار ٿيندڙ بيشمار ماڻهن کي ان باري ۾ ڳالهيون ڪرڻ جي لاءِ بااختيار بڻائي ٿي. هن چيو ته انڊسٽري ۾ اهڙا ڪيترائي مرد ۽ عورتون آهن، جن جنسي زيادتي کي منهن ڏنو، مون کي به پنهنجي زندگي دوران هراسان ڪيو ويو ۽ مون کي خبر ناهي ته انسان اهڙي وقت ۾ ڇا محسوس ڪندو آهي پر هو اڃا ايترو بهادر ناهي، جو ان حوالي سان کليل طريقي سان ڳالهائي سگهي. سندس چوڻ هو ته ٿي سگهي ٿو ته هڪ ڏينهن مان ان حوالي سان کلي ڳالهايان ۽ مان انهن سمورن ماڻهن سان اتفاق ڪريان ٿي، جيڪي ان صورتحال مان گذريا آهن.